सैफ अली खान, राधिका आप्टे, चित्रांगदा सिंह और रोहन मेहरा स्टारर फिल्म ‘बाजार’ ने सिनेमाघरों में अच्छी कमाई की है. हालांकि, फिल्म ने रिलीज के साथ धीमी शुरुआत की थी लेकिन समय बीतने के साथ-साथ इसकी कमाई में भी इजाफा होता चला गया. ट्रेड एनालिस्ट तरण आदर्श ने फिल्म की कमाई से जुड़े 4 दिन के आंकड़े ट्विटर पर शेयर किए हैं. उन्होंने लिखा है कि, ‘सैफ अली खान की बाजार ने अपने चौथे दिन केवल 1.70 करोड़ की ही कमाई की है, जिसे मिलाकर अब तक की कुल कमाई 13.63 करोड़ रुपए हो गई है.’